Аксана Ігараўна Прыходзька

Аксана Ігараўна Прыходзька (нар. 16 студзеня 1975, г. Гарадок, Віцебская вобласць) — беларускі службовец, дэпутатка Палаты прадстаўнікоў Нацыянальнага сходу Рэспублікі Беларусь з 2024 года.

 Біяграфія 
Нарадзілася 16 студзеня 1975 года ў г. Гарадку Віцебскай вобласціБіяграфія на сайце Палаты прадстаўнікоў Нацыянальнага сходу Рэспублікі Беларусь.

Скончыла Віцебскі дзяржаўны тэхналагічны ўніверсітэт па спецыяльнасці «Тэхналогія і канструяванне вырабаў са скуры»; пасля па спецыяльнасці «Эканоміка і кіраванне на прадпрыемстве»; прайшла перападрыхтоўку па спецыяльнасці «Бухгалтарскі ўлік і падаткаабкладанне».

Працоўную дзейнасць пачала майстрам пашывачнага ўчастка ў таварыстве з абмежаванай адказнасцю «Славуціч». Працавала на розных пасадах у адкрытым акцыянерным таварыстве «Белшына»: спецыялістам 2-й катэгорыі аддзела кадраў, начальнікам упраўлення адміністрацыйна-гаспадарчага забеспячэння, намеснікам генеральнага дырэктара па ідэалагічнай рабоце, кіраванні персаналам і сацыяльных пытаннях, начальнікам упраўлення персаналу.

Выбіралася дэпутатам Магілёўскага абласнога Савета дэпутатаў 27-га склікання.

Член Ліберальна-дэмакратычнай партыі Беларусі і рэспубліканскага грамадскага аб’яднання «Белая Русь».

У 2024 годзе стала дэпутаткай Палаты прадстаўнікоў Нацыянальнага сходу Рэспублікі Беларусь VIII склікання ад Бабруйскай-Першамайскай акругі № 79. Член Пастаяннай камісіі па прамысловасці, энергетыцы, транспарце, сувязі і лічбавым развіцці.

 Узнагароды 
Узнагароджана ганаровымі граматамі адкрытага акцыянернага таварыства «Белшына».

 Сям’я 
Замужам, мае дачку.

 Крыніцы 

 Спасылкі 
 Біяграфія на сайце Палаты прадстаўнікоў Нацыянальнага сходу Рэспублікі Беларусь

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 8-га склікання
Катэгорыя:Дэпутаты Магілёўскага абласнога Савета дэпутатаў 27-га склікання